AMCએ ઘાટલોડિયા-સોલાની ટીપી સ્કીમ નંબર ૨૮ના ડ્રાફ્ટ બનાવતી વખતે અર્પણ સોસાયટીના જુદા-જુદા ૧૭ સરવે નંબરોની સામે એક ઓરિજનલ પ્લોટ અને ફાઇનલ પ્લોટની ફાળવણી કરી હતી પણ પાછળથી રાતોરાત ડ્રાફ્ટ સબમીટ કરાયો ત્યારે મોટા ફેરફાર કરવામાં આવ્યા હતા જેમાં રેવન્યૂ રેકર્ડની દુરસ્તી ન થઇ હોવા છતાંપણ ઘાટલોડિયાની અર્પણ સોસાયટીના જુદા-જુદા ૧૭ સરવે નંબરોની સામે એક જ ઓરિજનલ પ્લોટ ફાળવાયો હતો જ્યારે ૧૦૦થી વધુ ફાઇનલ પ્લોટની ફાળવણી કરાઇ હતી. મ્યુનિ. તંત્રના સુત્રો કહે છે કે, આજદિન સુધી એક જ ઓરિજનલ પ્લોટની સામે દુરસ્તી ન થઇ હોવા છતાં રાતોરાત ૧૦૦થી વધુ ફાઇનલ પ્લોટ ફાળવાયાંની ગંભીર ઘટના છે.